স্কুলীয়া দিনত ভেশচন প্ৰতিযোগিতাত “ মিছ ইণ্ডিয়া ” হিচাপে অংশগ্ৰহণ কৰিছিল ছোৱালীজনীয়ে । এই প্ৰতিযোগিতাত পোৱা উদগণিমূলক বঁটাই “ মিছ ইণ্ডিয়া ” হোৱাৰ এটা বাসনা মনত জন্ম দিছিল। পৰৱৰ্তী সময়ত এই বাসনা তীব্ৰতৰ হৈছিল আৰু ইয়াক বাস্তৱত ৰূপায়িত কৰাৰ বাবে অহৰহ চেষ্টা চলাই গৈছিল ছোৱালীজনীয়ে । অৱশেষত ১৯ বছৰ বয়সত ২০১৬ চনত এই সপোন পুৰণ কৰিবলৈ সক্ষম হ' ল অসমৰ প্ৰিয়দৰ্শিনী চেটাৰ্জী । ৰাষ্ট্ৰীয় প্ৰেক্ষাপটত গ্লেমাৰ জগতত বহু অসমীয়া যুৱতীয়ে ইতিমধ্যে নিজ সৌন্দৰ্য অাৰু গুণেৰে একো একোটা স্থান অধিকাৰ কৰিবলৈ সক্ষম হৈছে ।